Cuneiform Tablet Kt 91/k 455 (AKT 8 195)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ir-ma-a-šùr-ma a-na i-ku-pí-a-šùr lá-ma-sà-tim ù en-um-a-šùr qí-bi-ma 1 ma-na KÙ.BABBAR ku-nu-ku-a ša sú-en₆-na-da a-ma-kam a-na šu-lá-ba-an ù ku-ra-ra dí-na-šu ù ší-bé šu-uk-na ki-ma KÙ.BABBAR ša sú-en₆-na-da il₅-qé-ú-ni 3 ma-na KÙ.BABBAR ša DAM.GÀR ku-nu-ku-a a-na ṣé-er a-šur-GAL {d}EN.LÍL-ba-ni DUMU ḫa-na-nim ú-šé-bi-lam a-ša-me-ma a-dí-ni a-ma-kam wa-ša-áb šu-ma a-na pá-ni a-šur-GAL lá i-li-ik KÙ.BABBAR pu-uṭ-ra-ma AN.NA lu 9 GÍN.TA lu ma-lá ta-le-e-a-ni ša-ma-ma {d}EN.LÍL-ba-ni ù {d}UTU-e-nam KI a-li-ki-im pá-nim-ma ṭur₄-da-nim a-šu-mì ṭup-pé-a ša a-na i-na-a DUMU e-lá-lí en-na-sú-en₆ DUMU šu-IŠTAR ù a-šur-ma-lik DUMU qá-a-tim KÙ.BABBAR a-ḫi-ib-lu KÙ.BABBAR ú-šé-bi-lá-šu-nu-tí ša-bu-ú ṭup-pé-a iš-tí lá-ma-sà-tim i-ba-ší-ú lu ma-ma-an i-na ša-zu-uz-tí-a ú-kà-al-šu-nu a-dí ma-lá ú ší-ni-šu áš-pu-ra-ku-nu-tí mì-šu-um ma-tí-ma té-er-ta-ku-nu lá i-li-kam-ma úz-ni lá ta-pá-tí-a